L'alcalde i el delegat d'Aigües es reunixen amb la Societat de Propietaris de Monte Picaio
18 de març 2021

![Imagen 1](/media/re1pvjhw/maqueta-1.jpg)![Imagen 2](/media/t4pfipzc/maqueta-2.jpg)

L'alcalde de Sagunt, Darío Moreno, i el regidor delegat d'Aigües, Pepe Gil, s'han reunit aquest matí amb integrants de la Societat de Propietaris de Monte Picaio per a tractar una problemàtica que es remunta a legislatures anteriors: l'accés i subministrament d'aigua potable a la seua urbanització. 

  

D'aquesta manera, Darío Moreno, alcalde de Sagunt, explica que esta reunió s'ha dut a terme «per a donar una solució definitiva a l'accés a aigua potable d'esta urbanització.» Al que afig: «Recordem que és voluntat de l'Ajuntament de Sagunt intentar regularitzar situacions que no havien sigut resoltes en legislatures anteriors i que com ha ocorregut amb determinats polígons de l’Almardà, com és el cas de Monte Picaio, estem treballant en eixes gestions.» 

  

Per a donar solució a la problemàtica existent, s'ha treballat conjuntament amb l'empresa mixta Aigües de Sagunt. Moreno exposa que «s'han identificat dues possibles vies de subministrament a un cost assequible tant per als veïns com per a l'ajuntament, i que depenen ara de poder arribar a un acord amb l'Ajuntament de Puçol i amb la EMSI, l'Entitat Metropolitana de l'Aigua. A partir d'eixe moment, mantindrem una reunió a tres bandes per a intentar donar una solució definitiva, que és reclamada per part de l'associació veïnal des de fa molts anys.» 

​  

*   [](http://www.facebook.com/sharer.php?u=https://aytosagunto.es/va/actualitat/l-alcalde-i-el-delegat-d-aigues-es-reunixen-amb-la-societat-de-propietaris-de-monte-picaio/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-i-el-delegat-d-aigues-es-reunixen-amb-la-societat-de-propietaris-de-monte-picaio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-i-el-delegat-d-aigues-es-reunixen-amb-la-societat-de-propietaris-de-monte-picaio/ "Linked In")
*   [](mailto:?body=https://aytosagunto.es/va/actualitat/l-alcalde-i-el-delegat-d-aigues-es-reunixen-amb-la-societat-de-propietaris-de-monte-picaio/)